Diari Oficial de la Generalitat Valenciana


Sumari del DOGV 4156, del 27-12-2001 (2001/12031)

RESOLUCIÓ de 30 de novembre 2001, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/12692


Data del document
:   30-11-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * material d'ensenyament
    * edició
    * indústria del llibre

RESOLUCIÓ de 30 de novembre 2001, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [2001/X12020]
  
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establerts en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determinà com a objecte de supervisió els projectes editorials i definí els requisits que han de tindre per a la seua aprovació, la qual cosa implicarà l'homologació dels materials didàctics curriculars que en resulten del desplegament perquè puguen ser utilitzats en centres docents públics i privats.
  
L'article sisé de l'Ordre de 16 de desembre de 1994, de la Conselleria d'Educació i Ciència (DOGV de 3 de febrer de 1995), per la qual es desplega el Decret 187/1994, establix que correspon al director general d'Ordenació i Innovació Educativa i Política Lingüística, a través d'una resolució, aprovar els projectes editorials i homologar els materials didàctics que els despleguen.
  
En virtut d'això, vistos els projectes editorials presentats a supervisió i la proposta de la comissió creada per l'Ordre de 10 de maig de 1995 (DOGV del dia 2 de juny de 1995), esta Direcció General resol:
  
Primer
  
Queden aprovats per a l'Educació Primària els projectes editorials supervisats que es relacionen en l'annex, i homologats els materials didàctics curriculars que resulten del seu desplegament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten del projecte editorial hauran de reflectir esta homologació en els termes següents: ?Material didàctic curricular homologat per a ... (etapa i cicle o curs), elaborat segons el projecte editorial aprovat per Resolució de 30 de novembre 2001, de la Direcció General d'Ordenació i Innovació Educativa i Política Lingüística, de la Conselleria de Cultura i Educació?.
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que ha dictat l'acte o el superior jeràrquic en el termini d'un mes a comptar des de l'endemà de la seua publicació en el Diari Oficial de la Generalitat Valenciana. Tot això de conformitat amb allò que s'ha disposat en els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
  
València, 30 de novembre de 2001.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial Anaya, projecte editorial: ?New Goldfish 5, 6?; etapa: Educació Primària; cicle: tercer; àrea: Anglés.
  
Editorial Heinemann, projecte editorial: ?Little Wizard 1, 2?; etapa: Educació Primària; cicle: segon; àrea: Anglés.
  
Editorial Heinemann, projecte editorial: ?Little Elephant 1, 2?; etapa: Educació Primària; cicle: primer; àrea: Anglés.
  
Editorial Voramar Santillana projecte editorial ?Frisbee 3, 4?; etapa: Educació Primària, cicle: tercer 5,6; àrea: Anglés.
  
Editorial Burlington Kids projecte editorial ?Burlington Kids 1, 2?; etapa: Educació Primària, cicle: tercer ; àrea: Anglés.
  
Editorial Everest projecte editorial ?Ágora?; etapa: Educació Primària, cicle: segon; àrea: Coneixement del medi, natural i social.
  
Editorial Everest projecte editorial ?Ágora?; etapa: Educació Primària, cicle: segon; àrea: castellà: Llengua i literatura.
  
Editorial Vicens Vives projecte editorial: ?Clic nº4?; etapa: Educació Primària; cicle: segon; àrea: Valencià: Llengua i literatura.
  
Editorial Vicens Vives projecte editorial: ?Lengua 6?; etapa: Educació Primària; cicle: tercer; àrea: castellà: Llengua i literatura.
  
Editorial Vicens Vives projecte editorial: ?Zapín 5º?; etapa: Educació Primària; cicle: tercer; àrea: castellà: Llengua i literatura.
  
Editorial Vicens Vives projecte editorial: ?Matemáticas 6?; etapa: Educació Primària; cicle:tercer; àrea: Matemàtiques; versió lingüística: castellà